Ernie Zakri

Nur Ernie Shahirah Zakri (penenakan 23 jun 1992https://iluminasi.com/bm/biodata-dan-latar-belakang-penyanyi-ernie-zakri.html) iyo dangan pelego'kok pelakun dendo tak malaysia. Iyo tu boi manang pertandingan Bintang RTM 2009. Tak taun 2018, iyo kok sek ni syamel, manang anugerah Vokal Terbaik Anugerah Juara Lagu ke-32. Selain ae, iyo tu bagas sigu muzik tak Akademi Muzik Bentley tak Mutiara Damansara,Petaling Jaya.

Keluman awal
Ernie Zakri boi penenakan 23 jun 1992 tak kuala lumpur, iyo kulek pendidikan tak SMK(P) Methodist,Kuala Lumpur, lapas a kulek ijazah muzik tak Universiti Teknologi Mara (UITM) kampus Shah Alam. Iyo pan ngentan ijazah muzik tak Universiti Malaya (UM). Eyang ni, Rafiaah Mohammed denakan tak duangan pelego'tekilo negara, Ziana Zain kok Anuar Zain. Ma'ni, Zakri Ahmad dangan pemain dram diom kumpulan kilat.

Kerjaya
Lapas boi manang pertandingan Bintang RTM 2009, kerjoon iyo jadi dangan pelego tanah air dokon ai remot kajap bayak ni pan iyo boi melua lagu tajuk ni Sinaran diom taun 2011. Oron iyo tu boi menik balik luak dikau program Duo Star seganding kok syamel.

Selain iyo fokus tak diom kerjoon ni jadi dangan pelego, iyo pan dangan sigu vokal. Sampai betiru, kelas vokal ni kulek sambutan alap sampai posok Siti Nordiana, Siti Sarah, kok Azza Elite. Diom taun 2015, iyo munsul mokok lagu Takkan Pudar boi cinipta lek akir luak kumpulan Hyper Act, boijadi lagu tema drama Hati perempuan tak TV3.

Iyo pan binuanan kepersoyoon diom ngajar vokal peserta program Big Stage 2018 nianjur lek Astro. Iyo pan boi nuut belakun tak dikau telefilem istimewa Aidilfitri tak samping Tomok.

Lapas kejayaan gai duangan, boi meluak lagu duet gai duangan, Takkan Terlerai tak buan April 2019. Iyo pan tepenek mindam soro bawang darak kok bawang putek diom filem animasi Upin & Ipin: Kris Siamang Tunggal. Iyo mula belakun luak drama Suri Katriana boi siniar tak Astro Prima. Diom November 2019, lagu ni Ku Bersuara tepenek jadi finalis diom Anugerah Juara Lagu ke-34.

Diom buan disember,ernie kok syamel boi muka' kafe setable tak danau kota.diom Mac 2021, iyo teko tak Anugerah Juara Lagu ke-35 mokok mo' lagu Gundah boi binuat kok tinulis lek iyo dediri mokok Sharon Paul. Iyo manang anugerah Vokal Terbaik tak diom Anugerah Juara Lagu ke-35.

 Tungan metelak 

Kategori:Pelego' dendo Malaysia